section_heading: Životopis
paragraph_text: Na njujorškom Columbia sveučilištu studirao je englesku književnost. Specijalizirao se za srednjovjekovnu literaturu, a školovanje je nastavio na sveučilištima u Parizu i Münchenu. Za vrijeme boravka u Europi, susreo se s umjetnošću Pabla Picassa i Henria Matissea, psihološkim studijama Sigmunda Freuda i Carla Junga te književnim djelima Jamesa Joycea i Thomasa Manna. U svim je ovim djelima pronašao simbole koje je već bio zamijetio u mitovima.